Kuldīgas novada Turlavas pagastā

2023. gada 30. augustā

**Kārtība, kādā izglītības iestādē uzturas izglītojamo vecāki un citas personas**

*Izdoti saskaņā ar Ministru kabineta 2023.gada*

*22.augusta noteikumu Nr. 474 „Kārtība, kādā*

*nodrošināma izglītojamo profilaktiskā veselības aprūpe,*

*pirmā palīdzība un drošība izglītības iestādēs un to*

*organizētajos pasākumos” 9.9. punktu*

1. Kārtība nosaka Turlavas pamatskolas (turpmāk – izglītības iestāde) izglītojamo vecāku, aizbildņu, citu pilnvaroto personu (turpmāk – vecāki) un nepiederošu personu uzturēšanos izglītības iestādē (turpmāk – kārtība).
2. Kārtības mērķis ir nodrošināt izglītojamo drošību un izglītības iestādes darbības nepārtrauktību.
3. Kārtības ikdienas nodrošināšanu īsteno izglītības iestādes dežurants.
4. Ikviena persona, apmeklējot izglītības iestādi, ievēro darbinieku norādes, sabiedrībā pieņemtas uzvedības normas, izglītojamo, darbinieku un citu apmeklētāju likumīgās intereses un tiesības.
5. Aizliegts traucēt mācību un audzināšanas procesu, ieiet klases telpā pēc mācību stundu sākuma un citos gadījumos, kas tieši saistīti ar izglītības procesa nodrošināšanu.
6. Izglītojamo vecāki, aizbildņi, citi pilnvaroti ģimenes locekļi un draugi var apmeklēt izglītības iestādes izglītojošos, svinīgos u.c. ārpusstundu pasākumus, ja tas ir atļauts saskaņā ar izglītības iestādes vadības norādījumiem.
7. Ja vecākiem vai citiem ģimenes locekļiem ir nepieciešamība satikt izglītojamo mācību norises laikā, viņi vēršas pie dežuranta vai cita izglītības iestādes darbinieka.
8. Darbinieks, pie kura pieteicies apmeklētājs, informē par to skolas dežurantu.
9. Izglītojamo vecākus par šo kārtību informē klašu audzinātāji. Vecāki ar kārtību var iepazīties izglītības iestādes mājaslapā.
10. Par nepiederošu personu tiek uzskatīta persona, kura nav izglītības iestādes izglītojamais, vecāks vai izglītības iestādes darbinieks.
11. Nepiederoša persona, ienākot izglītības iestādes telpās, vēršas pie dežuranta un informē par ierašanās iemeslu. Dežurants noskaidro personas ierašanās mērķi.
12. Valsts un pašvaldības iestāžu darbinieku ierašanās gadījumā izglītības iestādē dežuranta pienākums ir pieprasīt apmeklētājiem uzrādīt personas dienesta apliecību un pavadīt viņus pie izglītības iestādes vadības pārstāvja.
13. Ja nepiederošā persona neievēro kārtības noteikumus vai nepakļaujas izglītības iestādes darbinieku prasībām, tiek ziņots pašvaldības policijai.
14. Kārtība izvietojama apmeklētājiem pieejamā vietā.

Direktore (Lāsma Veigelte)